Tarmo Tamm (poliitik, sündinud 1966)

Tarmo Tamm (sündinud 27. juulil 1966) on eesti puidutööstur, XV Riigikogu liige.
pisi|Tarmo Tamm

Ta 2023. aasta Riigikogu valimistel osutus valituks Riigikokku erakonna Eesti 200 nimekirjas, kogudes 6. ringkonnast Lääne-Virumaal 876 häält."Kandidaat nr 722 TARMO TAMM", Vabariigi Valimiskomisjon (vaadatud 06.03.2023)"Valimisringkond nr 6", Vabariigi Valimiskomisjon (vaadatud 06.03.2023)

 Haridus 
Tarmo Tamm on 1991. aastal lõpetanud Kirovi Põllumajanduse Akadeemia jahindusbioloogia erialal ning Estonian Business Schooli rahvusvahelise ärijuhtimise programmi (1996).Elulugu, riigikogu.ee

 Töö ja ühiskondlik tegevus 
Ta on olnud 1991–1995 Mahtra Riigijahipiirkonna asedirektor, 1997–2000 ASi Estimpeks Puit juhatuse liige; 2000–2008 OÜ TreTimber (praegu Thermory) juhatuse liige ning OÜ Peetri Puit osanik ja 2002–2023 juhatuse liige. Kuni 2023. aasta 8. maini esindas mittetulundusühingut Käsmu majaka sadam ja on ettevõtte Arcwood osanik ning juhatuse liige.

2013. aastal asutas ta osaühingu Ishaya, mis tegeleb puidu müügi ja vahendamisega. 2024. aastal teati, et ta rajab ettevõtte alt Ida-Virumaale puidutöötlemiskompleksi, milleks saab Euroopa Liidu õiglase ülemineku fondist toetust 5,924 miljonit eurot."Tarmo Tamm hakkab üleminekufondist saadud toetuse abil puidutööstust rajama" ERR, 16. oktoober 2024

Alates 19. aprillist 2023 oli ta Riigikogu keskkonnakomisjoni esimees, kuid asendati sama aasta 2. juunist Züleyxa Izmailovaga seoses Keskkonnaameti poolt Tamme suhtes algatatud kahe väärteomenetluse ning ühe haldusmenetlusega.Keskkonnakomisjon valis endale juhid, RIigikogu

 Eraelu 
Tarmo Tamm on vabaabielus, tal on kaks last.

Ta elab Käsmus ja Tallinnas.

Viited

 Välislingid 
Tarmo Tamm Riigikogu kodulehel

Kategooria:Erakond Eesti 200 poliitikud
Kategooria:XV Riigikogu liikmed
Kategooria:Eesti ettevõtjad
Kategooria:Estonian Business Schooli vilistlased
Kategooria:Sündinud 1966